Windows Phone

**Windows Phone** (ili skraćeno **WP**) je porodica mobilnih operativnih sistema koju razvija Microsoft za pametne telefone kao zamjenu za operativne sisteme Windows Mobile i Zune. Novi grafički korisnički interfejs sistema Windows Phone potiče iz dizajnerskog jezika Metro. Za razliku od sistema Windows Mobile, namjenjen je potrošačima a ne poslovnim korisnicima. Njegova prva verzija, Windows Phone 7, objavljena je u oktobru 2010. godine.

Windows Phone 8.1 je najnovije izdanje operativnog sistema, objavljeno proizvođačima originalne opreme 14. aprila 2014.

Naziv Windows Phone je postepeno ukinut zbog Microsoft-ove nove reklamne strategije i biće zamjenjen sa sistemom Windows 10 Mobile 2015. godine koji je dizajniran da pruža "univerzalno" iskustvo na svim uređajima na kojim je pokrenut sistem Windows 10.

## Historija 
### Razvoj 
Rad na ogromnom ažuriranju za Windows Mobile je počeo 2004. godine pod kodnim imenom "Photon". Razvijanje je išlo znatno sporo, dok se na kraju projekt nije otkazao. 2008. godine, Microsoft je reorgranizirao grupu odgovornu za rad na Windows Mobile projektu i počeo sa radom na novom mobilnom operativnom sistemu. Proizvod je trebao biti objavljen 2009. godine pod nazivom "Windows Phone", ali zbog nekoliko odgađanja, Microsoft je objavio Windows Mobile 6.5 kao privremeno izdanje.

Windows Phone je brzo razvijen. Baš zbog ovoga, novi sistem nije kompatibilan sa prethodnim Windows Mobile aplikacijama. Microsoft-ov viši rukovodilac za iskustva mobilnih razvijača, Larry Lieberman dao je izjavu eWeeku: "Da smo imali više vremena i resursa, možda bi smo mogli uraditi nešto po pitanju kompatibilnosti sa prethodnim aplikacijama." Lieberman je također rekao da Microsoft gleda na mobilni market u novom svijetlu - stavljajući potrošače na prvo mjesto kao i poslovne korisnike.

## Verzije 
### Windows Phone 7 
thumb|right|200px|Logo sistema Windows Phone 7.5
Windows Phone 7 je predstavljen 15. februara 2010. godine na *Mobile World Congress*-u u Barceloni i javno objavljen 8. novembra 2010. godine u Sjedinjenim Američkim Državama.

2011. godine, Microsoft je objavio Windows Phone 7.5 *Mango*. Ažuriranje je sadržavalo mobilnu verziju preglednika Internet Explorer 9 koji podržava iste web standarde i grafičke mogućnosti kao i računarska verzija, rad sa više nezavisnih aplikacija, ugrađen Twitter u hub "Ljudi" (Windows Phone ima nekoliko *hub*ova, odnosno doslovno "čvorišta" sa raznim funkcijama) i pristup tadašnjem servisu SkyDrive. Manje ažuriranje je objavljeno 2012. godine pod nazivom "Tango" koje je sadržavalo razne ispravke, snizilo hardverske zahtjeve, odnosno dopustilo uređajima sa procesorima od 800&nbsp;MHz i 256 MB RAM-a da pokrenu Windows Phone.

Pošto se Windows Phone 7 uređaji ne mogu nadograditi na Windows Phone 8 zbog hardverskih ograničenja, Windows Phone 7.8 je objavljen kao zadnje ažuriranje 2013. godine i sadržavao neke od funkcija sistema Windows Phone 8. Ažuriranje je sadržavalo dotjerani start ekran, dodatne boje i dodatne pozadinske slike.

### Windows Phone 8 
thumb|right|200px|Logo sistema Windows Phone 8
29. oktobra 2012. godine, Microsoft je objavio Windows Phone 8 - novu generaciju operativnog sistema. Windows Phone zamjenjuje arhitekturu koja je prije bila bazirana na sistemu Windows CE sa novom baziranom na Windows NT kernelu dijeljivši nekoliko komponentni sa sistemom Windows 8, dozvoljavajući da se aplikacije lakše portuju s jedne platforme na drugu.

### Windows Phone 8.1 
thumb|right|200px|Logo sistema Windows Phone 8.1
Windows Phone 8.1 je predstavljen 2. aprila 2014. godine, nakon što je izašao iz pregledne verzije za razvijače 10. aprila 2014. godine. Sadržavao je novi centar za obavještenja, Internet Explorer 11 sa sinhronizacijom kartica između svih Windows 8.1 i Windows Phone uređaja, odvojene kontrole jačine zvuka, opciju da se doda slika preko *live tiles* i treću kolonu *live tile*-ova na Start ekran. Počevši sa ovom verzijom, Microsoft je prestao zahtjevati da svi Windows Phone uređaji imaju fizičke tastere za kameru, nazad, Start i pretragu.

Windows Phone 8.1 također dodaje "Cortanu", digitalnu pomoćnicu poput Siri i Google Now. Cortana zamjenjuje prethodnu funkciju Bing pretrage i bila je objavljena u beti u Sjedinjenim Američkim Državama prve polovine 2014. godine pa se krajem 2014. godine i početkom 2015. godine proširila u druge zemlje.

### Windows 10 Mobile 
thumb|right|200px|Logo sistema Windows 10
Windows 10 Mobile je predstavljen 21. januara 2015. godine kao mobilni operativni sistem za pametne telefone i tableta sa ekranima manjim od 8 inča koji su na ARM arhitekturi. Glavni cilj mu je ujedinjenje sa računrskim softverom i uslugama; nakon što je Microsoft objavio ovu strategiju, Windows Phone brend, odnosno naziv, se polako počeo povlačiti iz upotrebe i zamjenjen je sa "Windows 10" brendom za sve uređaje (na primjer, Microsoft prodavnica opisuje pametne telefone koji se mogu nadograditi na Windows 10 kao "spremni za Windows 10") umjesto naziv "Windows Phone 10". Microsoft se potrudio da umanji značaj korištenja tog naziva. Kritičari i dalje smatraju da je ovaj operativni sistem dio Windows Phone porodice sistema zbog sličnih namjena i funkcionalnosti.

## Partnerstvo sa kompanijom Nokia 
11. februara 2011. godine na događaju za novinare u Londonu, Microsoft-ov direktor Steve Ballmer i Nokijin direktor Stephen Elop su predstavili partnerstvo između kompanija, tako da bi Windows Phone bio glavni sistem za njihove pametne telefone, zamijenivši Symbian. Događaj se fokusirao na postavljenje "novog globalnog mobilnog ekosistema", sugerišući da će se Windows Phone i Nokia početi natjecati sa Android-om i iOS-om. Elop je izjavio, glede razloga za odabir sistema Windows Phone umjesto Android-a da "je najvažnija riječ "različitost". Znali smo da ako sada, kada je već kasno, uđemo u svijet Android-a, biće se teško razlikovati." Mada bi Nokia imala više kreativne kontrole nad Android-om dugoročno (važno je napomenuti da sistem koji je koristila Nokia, odnosno MeeGo, više sliče Androidu nego što sliči sistemu Windows Phone jer su oba bazirana na Linux kernelu), Elop je ipak izabrao Windows Phone radi poznavanje svoje bivše kompanije gdje je bio jedan od izvršnih direktora.

Par je objavio integraciju Microsoft-ovih usluga sa Nokijinim, pogotovo sljedeće: Jo Harlow, koju je Elop postavio da radi na diviziji za poslovne korisnike u Nokiji, je preuredila svoj tim kako bi strukturno sličio timu kojeg je vodio Terry Myerson, Microsoft-ov potpredsjednik za Windows Phone. Myerson je izjavio: "Imam povjerenja u nju. Koristi istu izravnu i istinsku komunkaciju da motivira svoj tim."

Prvi Nokia Lumia Windows Phone telefoni - Lumia 800 i Lumia 710, su objavljeni u oktobru 2011. godine na događaju Nokia World 2011.

Na CES-u 2012. godine, Nokia je predstavila Lumiu 900 - telefon sa AMOLED ClearBlack ekranom od 4,3 inča, procesorom od 1,4&nbsp;GHz i 16 GB interne memorije. Lumia 900 je bio jedan od prvih uređaja da podržava LTE mrežu i objavljen je na američkom mrežnom operateru AT&T 8. aprila. Međunarodna verzija je puštena u prodaju u drugoj četvrtini 2012. godine, a UK izdanje je pušteno u maju. Lumia 610 je bila prvi pametni telefon da ima instaliranu Tango varijantu sistema (Windows Phone 7.5 Refresh).

2. septembra 2013. godine, Microsoft je najavio da planira kupiti Nokijinu diviziju za mobilne telefone zadržavši Stephena Elopa kao vođu Microsoft-ove divizije za uređaje. Microsoft-ovi menadžeri su kasnije izjavili da je akvizicija urađena zato što je Nokia počela mjenjati Windows Phone platformu u korist svojih proizvoda. Integracija kompanija je završena nakon regulatornih odobrenja u aprilu 2014. godine. Nokijina hardverska divizija je sada podružnica Microsoft-a i vrši operacije pod imenom Microsoft Mobile.

U februaru 2014. godine, Nokia je predstavila Nokia X seriju pametnih telefona, koristeći verziju Android-a. Operativni sistem je znatno promjenjen; Google-ov softver je zamjenjen sa Nokijinim i Microsoft-ovim alternativama i korisnički interfejs je znatno promjenjen da sliči sistemu Windows Phone.

## Funkcije 
### Korisnički interfejs 
Windows Phone koristi korisnički interfejs baziran na Microsoft-ovom "Metro" dizajnerskom jeziku. Inspiracija za dizajn je bio korisnički interfejs proizvoda Zune HD. Početni ekran, koji se još naziva "Start ekran", je sačinjen od pločica koje prikazuju informacije u realnom vremenu pod nazivom "live tiles", koje su služile kao inspiracija za live tiles u sistemu Windows 8. Pločice (ubuduće *tiles*) mogu biti prečice za aplikacije, funkcije i zasebne stavke (kao što su kontakti, web stranice ili medijske stavke). Korisnici mogu dodavati, mjenjati raspored ili uklanjati tiles. Tiles su dinamične i ažuriraju se u realnom vremenu – na primjer, tile za račun za e-poštu će prikazati koliko je nepročitanih poruka dostupno, dok će tile za vrijeme prikazati najnovije informacije o vremenu. Počevši od sistema Windows Phone 8, live tiles mogu promijeniti veličinu da budu malog, srednjeg ili velikog izgleda.

Nekoliko funkcija sistema Windows Phone je organizirano u *hub*ove. **Hub** je mješavina lokalnog i sadržaja na mreži preko integracije društvenih mreža poput Facebook-a i Twitter-a u aplikaciju, odnosno hub. Na primjer, hub "Slike" (eng. Pictures) prikazuje slike koje su na uređaju (odnosno koje je korisnik uslikao kamerom uređaja) i korisnikove albume sa Facebooka, dok hub "Ljudi" (eng. People) prikazuje lokalne, kao i kontakte sa Facebook-a, Twitter-a i drugih izvora. Bijela tema je efikasnija na LCD ekranima jer su bijeli pikseli providni i ne zahtjevaju energiju. Korisnik može izabrati iz nekoliko boja za naglašavanje. Korisnički elementi poput linkova, dugmadi i tile-ova zatim koriste tu boju za naglašavanje. Druge aplikacije se mogu automatski podesiti da koriste te boje. Windows Phone 8.1 sadrži providne tileove i pozadinsku sliku ispod tih tilova, dajući interfejsu iluziju dubine. Ako korisnik ne izabere pozadinsku sliku, koristi se boja za naglašavanje.

### Unos teksta 
Korisnici unose tekst preko virtualne tastature na ekranu koja ima poseban tipke za ubacivanje emotikona i sadrži provjeru pravopisa Razvijači mogu izabrati različite verzije tastature da bi ograničili unos u određeno polje, poput prikaza tastature samo sa mogućnosti unosa brojeva. Korisnici mogu promijeniti riječ nakon što su je napisali tako što će izabrati riječ i prikazaće se popis sličnih riječi. Držanjem prsta na neki od tipki će prikazati dodatne znakove. Tipke su znatno veće kada je telefon okrenut vodoravno. Telefoni također mogu imati hardversku tastaturu za unos teksta. Windows Phone 8.1 ima novi način unosa teksta - prevlačenje prsta preko tastature bez dizanja prsta - sličan način unosa koji koriste proizvodi Swype i SwiftKey.

### Internetski preglednik 
Internet Explorer na sistemu Windows Phone dozvoljava korisnicima da imaju popis omiljenih web stranica i tileova koji služe za pristup istim. Preglednik podržava 6 kartica koje se mogu učitati u isto vrijeme. Druge funkcije Internet Explorera su podrška za multi-touch geste, animacije za povećavanje stranice i mogućnost spremanja slika koje su na web stranicama, djeljenja web stranica preko e-pošte i podrška za pretraživanje stranice. Kartice se sinhroniziraju sa uređajima koji koriste Internet Explorer i Windows 8.1.

### Kontakti 
Kontakti su organizirani u hub pod nazivom "Ljudi" (eng. People hub) i kontakti se mogu unositi ručno ili se mogu uvesti sa servisa Facebook, Windows Live Contacts, Twitter, LinkedIn, Google i Outlook. "Šta je novo" prikazuje novosti sa servisa Facebook i "Slike" prikazuje slike sa tih društvenih mreža dok odjeljak "Ja" prikazuje vlastiti korisnički profil i omogućava objavu statusa. Kontakti se mogu okačiti na Start ekran. Kontaktova *live tile* prikazuje njihov status na društvenim mrežama i njihovu sliku profila na početnom ekranu. Ako korisnik izabere live tile nekog kontakta, prikazaće se njihova nedavna aktivnost na društvenim mrežama i ostatak kontaknih informacija.

Ako kontakt ima informacije sačuvane na nekoliko mreža, korisnici mogu povezati sva odvojena računa, dozvoljavajući da se informacije vide i pristupe iz jedne kartice. Počevši od sistema Windows Phone 7.5, kontakti se mogu staviti u "Grupe". Tu će se prikazati informacije svakog kontakta i može im se pristupiti izravno iz huba ili tako što se zakači na Start ekran.

### E-pošta 
Windows Phone izvorno podržava Outlook.com, Exchange, Yahoo! Mail i Gmail, mada podržava bilo koji drugi servis koji koristi POP ili IMAP prokotole. Ažuriranja su dodala podršku za iCloud i IBM Notes Traveler. Kontakti i kalendari se također mogu sinhronizirati sa tih usluga. Korisnici mogu pretraživati po nazivu, sadržaju ili pošiljatelju e-pošte. Poruke su prikazane kao teme i nekoliko sandučeta e-pošte se može kombinirati u jedan pregled (funkcija koja se još naziva kao "kombinirano poštansko sanduče") mada se mogu pregledati odvojeno.

### Multimedija 
thumb|upright|Hub za muziku i videozapise na sistemu Windows Phone.

**Xbox muzika **i** Xbox video **su ugrađeni hubovi koji pružaju zabavni sadržaj i mogućnost sinhronizacije između računara, Windows Phone i ostalih uređaja. Dva huba su do kraja 2013. godine bili jedan, prije prestavljanja sistema Windows Phone 8.1. Hubovi omogućavaju korisnicima da pristupaju muzici, videozapisima i podcastovima koji su na uređaju i pružaju pristup "Xbox Music" prodavnici gdje korisnici mogu kupiti ili iznajmiti muziku i "Xbox Video" prodavnici u kojoj se mogu kupiti filmovi i epizode televizijskih serija. Uz pretplatu, Xbox muzika dozvoljava korisnicima streaming muzike. Korisnici mogu vidjeti biografiju i fotografije izvođača dok pretražuju prodavnicu.

### Multimedijska podrška 
Windows Phone podržave zvučne formate WAV, MP3, WMA, AMR, AAC/MP4/M4A/M4B i 3GP/3G2 i WMV, AVI, MP4/M4V, 3GP/3G2 i MOV (QuickTime) video formate. Podrška za ove formate zavisi od kodeka koji je sadržan u njima. Izvještavano je da je moguće reproducirati AVI datoteke sa DivX i Xvid kodecima na Windows Phone uređajima.

Windows Phone ne podržava zaštićene multimedijske datoteke osim sa pretplatom na Microsoft-ov servis "Xbox muzika".

Sistem podržava JPG/JPEG, PNG, GIF, TIF i BMP slikovne formate.

Korisnici mogu dodati prilagođene zvukove zvona u veličini manjoj od 1 MB i dužini do 40 sekundi. 3D i streaming preko DLNA-ja su također podržani. Igre se mogu preuzimati sa Windows Phone prodavnice.

### Pretraživanje 
Bing je predoređeni pretraživač u sistemu Windows Phone jer su njegove funkcije duboko ugrađene u operativni sistem (što sačinjava mogućnost korištenja sistema mapiranja za pretrage koje zahtjevaju lokaciju). Međutim, Microsoft je izjavio da se drugi pretraživali u aplikacijama mogu koristiti.

U pogledu pretraživanja sa lokacijom, Bing karte (kojih pokreću Nokijine lokacijske usluge) pružaju navigaciju Windows Phone korisnicima i usluga "lokalnog izviđača" prikazuje tačke interesa poput restorana u području. Na Nokia uređajima, Here Maps aplikacija je instalirana umjesto Bing karti.

Bing Audio omogućava korisnicima da pronađu naziv pjesme po zvučnom odlomku i Bing također omogućava skeniranje bar kodova, QR kodova i drugih oznaka.

### Cortana 
thumb|150px|upright|Cortana na sistemu Windows Phone 8.1

Svaki Windows Phone ima fizičko ili dugme na ekranu za pretraživanje koje se ranije koristilo za pristup aplikaciji Bing. Cortana ga je zamijenila sa sistemom Windows Phone u Ujedinjenom Kraljevstvu i Sjedinjenim Američkih Država. Cortana je digitalna pomoćnica koja može služiti i kao pretraživač.

Cortana dozvoljava korisnicima da rade različite zadatke poput dodavanja podsjetnika i alarma i prepoznaje korisnikov glas te se može koristiti za odgovore na neka pitanja (npr. kakvo je vrijeme, koji su sportski rezultati i biografije i slično). Aplikacija također ima "svesku" u kojoj se nalaze podaci o korisnikovom ponašanju i s njom se prilagođava aplikacija svakom korisniku. Korisnici mogu urediti "svesku" da dodaju ili uklone informacije koje Cortana koristi.

### Office paket 
thumb|right|Microsoft Office Mobile paket na sistemu Windows Phone 8.

Svi Windows Phone uređaji imaju instaliran Microsoft Office Mobile, koji pruža interoperabilnost između Windows Phone i računarske verzije Microsoft Office-a. Aplikacije Word Mobile, Excel Mobile, PowerPoint Mobile i SharePoint Workspace Mobile su dostupne preko "Office" huba i dozvoljavaju prikaz i uređivanje dokumenta u Microsoft Office formatima. "Office" hub može pristupati datotekama sa servisa OneDrive i Office 365 kao i podacima sa hard diska uređaja. Iako nisu instalirane sa sistemom, OneNote Mobile, Lync Mobile i OneDrive for Business se mogu preuzeti kao zasebne aplikacije sa Windows Phone prodavnice.

### Multitasking 
Prikaz svih aplikacija koje su bile, ili su trenutno pokrenute se ostvaruje držanjem strelice za nazad. Windows Phone 7 koristi prebacivač zadataka u obliku kartica, dok novije verzije sistema Windows Phone koriste pravi pozadinski rad sa više aplikacija, odnosno *multitasking*.

### Sinhronizacija 
#### Windows Phone 7 
Zune softver se koristi za upravljanje sadržaja uređaja koji koriste Windows Phone 7 te se Windows Phone može bežično sinhronizirati preko Zune softvera.

#### Novije verzije 
Sinhronizacija sadržaja između sistema Windows Phone 8 i 8.1 i Windows ili Mac računara je pružena putem Windows Phone aplikacije koja je dostupna za Windows i OS X. Službeni je nasljednik Zune softveru samo za Windows Phone 8 i Windows Phone 8.1 i dozvoljava korisnicima da prebace sadržaj poput muzike, videozapisa i dokumenata.

Korisnici mogu slati datoteka preko NFC tehnologije jednostavnim dodirom prsta i slanjem datoteka između drugih telefona ili uređaja koji podržavaju NFC.

### Ažuriranja 
thumb|upright|Probno obavještenje koje prikazuje dostupno ažuriranje za Windows Phone unutar Windows Phone emulatora.
Softverska ažuriranja za Windows Phone korisnike se pružaju putem servisa Windows Update, kao i za Windows računarski operativni sistem. Microsoft je prvobitno planirao izravno ažurirati sve Windows Phone uređaje umjesto da čeka na proizvođače originalne opreme ili operatere da ih ažuriraju, međutim je 6. januara 2012. godine promijenio svoje politike ažuriranja i dozvolio operaterima da odluče hoće li ažuriranje biti dostupno.

Korisnici sistema Windows Phone 7 su trebali imati računar da instaliraju ažuriranja, dok počevši sa sistemom Windows Phone 8, to više nije potrebno, te se ažuriranja mogu uraditi izravno sa uređaja. Počevši sa sistemom Windows Phone 8, Microsoft je također počeo s objavljivanjem manjih ažuriranja tokom godine. Ova ažuriranja su se prvobitno zvala "izdanja opće distribucije" (ili GDR) ali su kasnije preimenovana na jednostavnije ime - "ažuriranja".

Sve aplikacije nezavisnih proizvođača se mogu ažurirati preko Windows Phone prodavnice.

### Platforma za oglašavanje 
Microsoft je objavio platformu za oglašavanje za Windows Phone platformu. Kostas Mallios, Microsoft-ov generalni direktor za strategiju i poslovni razvoj, je izjavio da će Windows Phone biti "mašina za prikazivanje reklama" time pružajući reklame i sličan sadržaj korisniku. Platforma će imati reklamne tileove blizu aplikacija i obavještenja. Mallios je također izjavio da će Windows Phone moći "očuvati iskustvo određenog imena ili brenda tako što će izravno moći ići sa web stranice na aplikaciju" i da Windows Phone "omogućava oglašivačima da se povežu sa korisnicima preko vremena. Moći ćete davati infromacije kao oglašivač i biti u kontaktu sa vašim kupcima. To je dinamična veza stvorena da nudi stalni dijalog sa korisnikom."

### Bluetooth 
Windows Phone podržava sljedeće Bluetooth profile:
# Profil napredne distribucije zvuka (A2DP 1.2)
# Profil daljinske kontrole zvuka i videa (AVRCP 1.3)
# Profil za korištećenje bez upotrebe ruku (HFP 1.5)
# Profil za slušalice (HSP 1.1)
# Profil za pristup imeniku (PBAP 1.1)
# Transfer datoteka Bluetooth-om (OBEX) (od sistema Windows Phone 7.8)
Podrška za BTF u sistemu Windows Phone je dostupna od verzije 7.8, ali se mogu slati samo slike, muzika i videozapisi putem aplikacije za dijeljenje.

### Budući dodaci 
Microsoft ima stranicu na kojoj ljudi mogu postavljati i glasati za funkcije koje bi htjeli vidjeti u sistemu Windows Phone.

## Prodavnica 
Windows phone prodavnica se koristi za digitalnu distribuciju muzike, video sadržaja, podcastova i aplikacija za Windows Phone uređaje. Prodavnici se može pristupiti preko Zune softverskog klijenta ili preko Windows Phone huba za prodavnicu na uređajima (iako se videozapisi ne mogu preuzeti sa tog huba već se moraju preuzeti i sinhronizirati preko Zune softvera). Prodavnicom upravlja Microsoft i sadrži proces odobravanja. Windows Phone prodavnica je dostupna u 54 zemalja.

### Muzika i videozapisi 
Xbox muzika pruža oko 50 miliona pjesama u MP3 formatu bez digitalne zaštite prava (DRM-a) i u kvaliteti od 320 kbit/s. Muzika je dostupna od četiri velike muzičke grupe (EMI, Warner Music Group, Sony BMG i Universal Music Group) kao i od manjih grupa. Xbox video pruža filmove od studija Paramount, Universal, Warner Brothers pa i drugih i također pruža mogućnost kupovine televizijskih emisija popularnih televizijskih mreža.

Microsoft također pruža pretplatu na muziku pod nazivom *Xbox Music Pass,* te pretplata omogućava korisnicima da preuzmu neograničen broj pjesama dok god im je pretplata aktivna i da ih puštaju na trenutnim Microsoft-ovim uređajima.

### Aplikacije i igre 
#### Razvoj 
Aplikacije i igre se mogu razvijati u XNA, Windows Phone specifičnoj verziji alata Silverlight, Windows Phone App Studio programu ili u Windows Runtime-u koji dozvoljava programerima da naprave aplikaciju i za Windows Phone a i za Windows 8 uređaje i novije. Razvijači mogu razvijati aplikacije u sljedećim programskim jezicima C# / Visual Basic.NET (.NET), C++ (CX) ili HTML5/Javascript.

Kako bi se Windows Phone aplikacije mogle dizajnirati i testirati u programima Visual Studio ili Visual Studio Express, Microsoft pruža Windows Phone alate za programere koji se mogu pokrenuti na Windows Visti sa servisnim paketom 2 ili novijim sistemima. Microsoft također besplatno pruža Expression Blend za Windows Phone kao proširenje. 29. novembra 2009. godine, Microsoft je objavio RTW verziju Visual Basic .NET razvojnog alata, koji bi poslužio da pomogne pri razvoju Windows Phone aplikacija u Visual Basic-u.

Novije verzije sistema Windows Phone podržavaju pokretanje upravljenog koda (eng. managed code) putem Common Language Runtime-a, sličnom onom koji koristi Windows operativni sistem umjesto .NET Compact Framework-a. Zajedno sa podrškom za nativni C i C++, ovo omogućava da se neki tradicionalni Windows programi lako portuju na Windows Phone.

#### Slanje 
Registrirani Windows Phone i Xbox Live programeri mogu poslati i upravljati svojim aplikacijama preko App huba web aplikacija. App hub pruža razvojne alate i podršku za nezavisne proizvođače. Poslane aplikacije su podvrgnute Microsoft-ovom procesu za odobravanje u kojem se provjeri da li aplikacija odgovara kriterijima koje je postavio Microsoft. Razvijač izabira koja će biti cijena aplikacije, ali Microsoft uzima 20% prihoda dok ostalih 80% ide razvijaču. Microsoft plaća programere tek nakon što dostignu određeni iznos prodaja te će zadržati 30% u porezima na programere koji nisu u Sjedinjenim Američkim Državama osim ako se ne registriraju u poreznoj upravi Sjedinjenih Američkih Država. Microsoft daje prihode samo programerima iz trideset zemalja. Programeri mogu platiti godišnji trošak ako žele nesmetano slati aplikacije.

Da bi se aplikacija pojavila na Windows Phone prodavnici, mora biti poslana na Microsoft-ov proces odobrenja.

## Hardver 
Windows Phone 7 uređaje su prvo proizvodili Dell, HTC, LG i Samsung. Kasnije su im se pridružili Acer, Alcatel, Fujitsu, Toshiba, Nokia i ZTE.

Windows Phone 8 uređaje proizvode HTC, Huawei, Nokia i Samsung.

Na *Mobile World Congress*-u 2014. godine, Microsoft je najavio da će predstojeće Windows Phone 8.1 uređaje proizvoditi Celkon, Gionee, HTC, Huawei, JSR, Karbonn, LG, Lenovo, Longcheer, Micromax, Microsoft Mobile, Samsung, Xolo, ZTE kao i drugi. Sony (pod Xperia ili Vaio nazivom) je također rekao da planira da proizvodi Windows Phone uređaje. Yezz je najavio dva pametna telefona u maju i na *Computex*-u 2014. godine, BYD, Compal, Pegatron, Quanta i Wistron su najavljeni kao novi proizvođači originalne opreme.

Huawei je, u august 2014. godine, rekao da će prestati sa podržavanje Windows Phone uređaja zbog loše prodaje.

## Prijem 
### Korisnički interfejs 
Metro UI je znatno pohvaljen zbog svog stila te je ZDNet naglasio originalnost i novi svježi izgled. Engadget i ZDNet su pohavalili integraciju Facebook-a u hubu "Ljudi" kao i druge funkcije poput usluge Windows Live. Međutim, u verziji 8.1, ova integracija je uklonjena, tako da se Facebook-u i Twitter-u mora pristupati preko njihovih zasebnih aplikacija.

### Tržišni udio 
#### Windows Phone 7 (2010-2012) 
Po podacima kompanije Gartner, prodano je 1.6 miliona uređaja sa Microsoft-ovim mobilnim operativnim sistemom međunarodno u prvoj četvrtini 2011. godine. 1.7 miliona je prodanu u drugoj četvrtini 2011. godine sa 1,6% tržišnog udjela. U trećoj četvrtini iste godine, udio je pao na 1,5%, dok je ponovo porastao na 1,9% u četvrtoj četvrtini 2011. godine i ostao na tom iznosu u prvoj četvrtini 2012. godine. Treba napomenuti da izvještaji za sve četvrtine 2011. godine sadrže i Windows Phone i mali udio Windows Mobile uređaja pod terminom "uređaja sa Microsoft-ovim mobilnim operativnim sistemom". Prema Nielsenu, Windows Phone je imao udio od 1,7% u prvoj četvrtini 2012. godine te je pao na 1,3% u drugoj četvrtini 2012. godine.

#### Windows Phone 8 (2012-2015) 
Nakon objave sistema Windows Phone, Gartner je izvjestio da je udio tržišta Windows Phone-a, skočio na 3% u četvtoj četvrtini, što je 124% više nego za isti period prethodne godine.

Sredinom 2012. godine, IDC je sugestirao da će Windows Phone možda prevazići BlackBerry platformu a i Apple-ov iOS sistem zbog dominantnosti Nokije u marketima poput Azije, Južne Amerike i Afrika jer se iPhone smatrao previše skupim za te regione i smatralo se da će BlackBerry OS doživjeti istu sudbinu kao i Symbian. IDC je djelimično bio u pravu jer je isporuka Windows Phone uređaja prvi put prevazišla BlackBerry u prvoj četvrtini 2013. godine. IDC je morao urediti svoje pretpostavke na 7% do 2018. godine zbog sporog rasta.

Gartner je dao izvještaj za treću četvrtinu 2013. godine, gdje je Windows Phone imao udio od 3,6% međunarodno, što je 123% više nego u isto to vrijeme 2012. godine, prevazivši brzinu rast Android-a. Prema Kantar-ovom izvještaju iz oktobra 2013, Windows Phone je imao udio u 10,2% u Evropi i 4,8% u Sjedinjenim Američkim Državama. Neki su analitičari izjavili da je rast u prodajama i tržišnom udjelu zbog uspjeha uređaja Lumie 520 i Lumie 620.

Gartner je dao izvještaj za 2013. godine sa udjelom od 3,2% na kraju godine, što je pad u odnosu na treću četvrtinu 2013. godine, ali je idalje 46,7% bolje od istog perioda 2012 godine.

IDC je izvjestio da je tržišni udio sistema Windows Phone bio 2,5% u drugoj četvrtini 2014. godine.

### Proizvođački udio 
HTC je prvobitno imao najveći udio u prodaji Windows Phone uređaja, sa 44% prodaja odnosno proizvođačkog udjela u januaru 2012. godine. Međutim, Nokia je prestigla Samsung u februaru 2012 i HTC mjesec dana kasnije sa 50% udjela zbog popularnosti Lumia spektra proizvoda. Nakon objave Lumia uređaja koji su imali instaliran Windows Phone 8, Nokia se popela na 78% proizvođačkog udjela u februaru 2013. godine dok je HTC pao na 13% u isto vrijeme.

Prema podacima AdDuplex-a iz 30 oktobra 2013. godine, Nokia dominira sa 89,2% proizvođačkog udjela dok HTC ima 7,7%.

### Programersko interesovanje 
Microsoft-ovi programi za programere i samo oglašavanje su dobilni znatnu pažnju raznih programera. Prema podaci iz treće četvrtine 2013. godine, 21% mobilnih programera već koristi Windows Phone platformu, a dodanih 35% su izjavili da žele raditi na njoj. Neki izvještaji nagovještavaju da je manji interes programera za razvijanje za sistem Windows Phone zato što dobijanju manje prihoda u poređenju sa Android-om i iOS-om. Kompanija *The Verge *je izvjestila da Microsoft razmatra o pružanju Android aplikacija na Windows Phone i računarskim platformama, kao način poboljšanja broja aplikacija, mada Microsoft nije potvrdio ovaj izvještaj. Glavna kritika sistema je manjak aplikacija u odnosu na iOS i Android.

## Reference
Kategorija:Microsoft